Publication: Magyar Közlöny
Issue: MK-2001-110 (Year: 2001, Number: 110)
Era: 1990-2004
Section: a 35/2001. (X. 10.) PM rendelethez
Paragraph Index: 955

5. Összefüggéseiben is értelmezi és a gyakorlatban alkalmazza a biztosításra vonatkozó jogi fogalmakat. Feladatai: — a gyakorlatban alkalmazza a Polgári Törvénykönyv biztosítási tevékenységet szabályozó részeit, — betartja a versenytörvényt és a fogyasztók védelmével kapcsolatos törvényeket, — alkalmazza a társadalombiztosítási és az adózási törvények biztosításra vonatkozó szabályait, — részleteiben is betartja a biztosítási törvényben foglaltakat, — megismeri a Pénzügyi Szervezetek Állami Felügyelete tevékenységét, betartja a biztosítási tevékenység szabályait, — értelmezi a biztosításban használt jogi fogalmakat, — betartja a biztosítási szerződésre vonatkozó jogi szabályozásokat, — betartja a Magyar Biztosítók Szövetsége és a Független Biztosítási Alkuszok Szövetsége etikai előírásait, — figyelemmel kíséri a biztosítók szolgáltatásával kapcsolatos jogi környezetet, — jogszerűen kezeli a panaszügyeket.

Source: https://magyarkozlony.hu/hivatalos-lapok/a10524c3795aad5ff94a7c153b24ce658eda5f57/dokumentumok/463c80c96c696a7408518b237e742652cacc4b56/letoltes